
PRIOPĆENJE ZA MEDIJE

PREMIJERA PRVE MAX ORIGINAL FRANCUSKE SERIJE
„POUZDANICA“
OD 11. LISTOPADA NA MAXU

Zagreb, 7. listopada 2024. 
Max je objavio trejler za „Pouzdanicu“ (The Confidant), miniseriju od četiri epizode s Laure Calmy u glavnoj ulozi. Premijera prve epizode bit će 11. listopada na Max streaming platformi, a nove epizode u ponudu će dolaziti svakog petka.

Inspirirana istinitim događajima, ova psihološka drama prati Christelle “Chris” Blandin, Parižanku opsjednutu rock-glazbom, koja se, nakon što je svjedočila mučnim terorističkim napadima 13. studenog 2015. godine, brzo povezuje sa zajednicom preživjelih. Tvrdeći da je njezin najbolji prijatelj Vincent bio jedan od desetaka teško ozlijeđenih u kazalištu Bataclan, Chris postaje nezamjenjiva za grupu, zauzimajući istaknutu ulogu u udruzi preživjelih. Međutim, iako se njezina predanost čini bespoštednom, u njezinoj se priči počinju pojavljivati nedosljednosti, što izaziva sumnju kod pravih žrtava tragedije. Ova četverodijelna miniserija ispituje samu prirodu istine i mrežu laži koju je jedna žena ostavila za sobom.

U glumačkoj ekipi ovog psihološkog trilera su Laure Calamy (Dix pour cent, Antoinette dans les Cévennes), Arieh Worthalter (Le procès Goldman), Annabelle Lengronne (Un Petit Frère), Alexis Manenti (Les Misérables), Ava Baya i Anne Benoît.

Seriju je režirao Just Philippot (La Nuée, Acide), scenarij su napisali Fanny Burdino, Jean-Baptiste Delafon, Samuel Doux i Alexandre Kauffmann, a adaptirana je po knjizi Alexandra Kauffmanna „La Mythomane du Bataclan“ (Éditions Goutte d'Or). Producenti su Studiofact Stories (Roxane Rouas-Rafowicz, Jacques Aragones, Ivan Sadik, Basile Lemaire) i June Films (Julie Billy, Naomi Denamur).

TRAILER: https://youtu.be/QQaOfsAfTtc 

O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

